《留题新建五云亭》
宋代·章岷

卧龙东岭冠云霞，亭面溪流对若耶。秋霁独先初夜月，春阴见若满城花。

疏篁绕槛栖寒雀，乔木依檐泊暮鸦。红烛未残宾已醉，倚风歌管到人家。

作者简介：建州浦城人，徙居镇江，字伯镇。仁宗天圣五年进士。历两浙转运使、苏州知州等职，皆有政绩。官终光禄卿。性刚介，工诗，范仲淹尝称其诗真可压倒“元白”。